pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ.ใช้สูตรวัคซีนไขว้ “ซิโนแวค-แอสตร้าเซนเนก้า” เป็นสูตรหลักฉีดทั่วประเทศ สร้างภูมิต้านเชื้อเดลต้าใน 5 สัปดาห์
วันพุธที่ 25 สิงหาคม 2564
สธ.ใช้สูตรวัคซีนไขว้ “ซิโนแวค-แอสตร้าเซนเนก้า” เป็นสูตรหลักฉีดทั่วประเทศ สร้างภูมิต้านเชื้อเดลต้าใน 5 สัปดาห์
กระทรวงสาธารณสุข ใช้สูตรวัคซีนไขว้ “ซิโนแวค-แอสตร้าเซนเนก้า” เป็นสูตรหลักฉีดให้ทั้งประชาชนทั่วไป และกลุ่มเสี่ยง เนื่องจากสร้างภูมิคุ้มกันสูงภายใน 5 สัปดาห์ และต้านเชื้อเดลต้าได้ มีความปลอดภัยส่วนสายพันธุ์ย่อยเดลต้ามีรายงานพบในหลายประเทศ
กระทรวงสาธารณสุข ใช้สูตรวัคซีนไขว้ “ซิโนแวค-แอสตร้าเซนเนก้า” เป็นสูตรหลักฉีดให้ทั้งประชาชนทั่วไป และกลุ่มเสี่ยง เนื่องจากสร้างภูมิคุ้มกันสูงภายใน5 สัปดาห์ และต้านเชื้อเดลต้าได้ มีความปลอดภัยส่วนสายพันธุ์ย่อยเดลต้ามีรายงานพบในหลายประเทศ ในไทยพบเพียง 7 ราย ยังไม่ต้องกังวล
วันนี้ (25 สิงหาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท ผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวว่า ประเทศไทยมีจํานวนผู้ป่วยโควิดรักษาหายมากกว่าผู้ติดเชื้อรายใหม่ต่อเนื่องหลายวัน วันนี้ รักษาหาย 21,186 ราย ติดเชื้อรายใหม่ 18,417 ราย และเสียชีวิต 297 ราย หากเทียบกับประเทศเวียดนามที่เริ่มระบาดในเวลาใกล้เคียงกัน มีการใช้มาตรการล็อกดาวน์ หยุดกิจกรรมทางสังคมเหมือนกัน พบว่าเวียดนามติดเชื้อเฉลี่ย 7 วันย้อนหลัง น้อยกว่าไทยประมาณครึ่งหนึ่ง แต่จํานวนผู้เสียชีวิตจะสูงกว่า เนื่องจากไทยมีการฉีดวัคซีนได้ครอบคลุมมากกว่า โดยฉีดวัคซีนสะสม 28,197,659 โดส เป็นเข็มแรก 21,231,498 โดส คิดเป็น 28% ของประชากร ส่วนเวียดนามฉีดได้ประมาณ 15% ของประชากร
สําหรับการฉีดวัคซีนสูตรไขว้ซิโนแวคตามด้วยแอสตร้าเซนเนก้า ห่างกัน3 สัปดาห์ จากการศึกษาภูมิคุ้มกันต่อการยับยั้งเชื้อไวรัสสายพันธุ์เดลต้าพบว่า มีระดับภูมิคุ้มกันสูง 78.65 สูงระดับเดียวกันกับแอสตร้าเซนเนก้า 2 เข็มที่ได้ภูมิคุ้มกัน 76.52 ส่วนการฉีดซิโนแวค 2 เข็ม และกระตุ้นเข็ม 3 ด้วยแอสตร้าเซนเนก้าในบุคลากรทางการแพทย์บางส่วนพบว่าภูมิคุ้มกันสูงถึง 271.17 ซึ่งแอสตร้าเซนเนก้าจะเร่งส่งมอบวัคซีนให้ครบ 61 ล้านโดส ภายในปีนี้ ไทยจึงนําเข้าซิโนแวคอีก 12 ล้านโดส เพื่อนํามาฉีดไขว้เป็นสูตรไขว้ มีระยะห่างระหว่างเข็ม 3 สัปดาห์ และใช้เวลาอีก 2 สัปดาห์ จะมีภูมิคุ้มกันระดับสูงที่ต้านเชื้อเดลต้าได้ กระทรวงสาธารณสุขจึงปรับมาฉีดสูตรนี้ทั่วประเทศ เพื่อให้เกิดภูมิคุ้มกันหมู่ในเวลาอันรวดเร็ว โดยจากการฉีดที่ผ่านมาพบอาการไม่พึงประสงค์
ไม่แตกต่างจากการฉีดวัคซีนตัวอื่น
นายแพทย์เฉวตสรร กล่าวต่อว่า สําหรับการตรวจพบสายพันธุ์ย่อยเดลต้าในไทย ยังไม่ถือว่าเป็นสายพันธุ์ไทยเพราะมีรายงานตรวจพบในหลายประเทศอยู่ก่อนแล้ว ทั้งอังกฤษ เดนมาร์ก สหรัฐอเมริกา และยังไม่มีการจัดระดับความรุนแรงหรือความน่ากังวลของสายพันธุ์ย่อยนี้ โดยในไทยพบเพียง7 ราย ซึ่งต้องติดตามเฝ้าระวังในเรื่องความรุนแรงของเชื้อ สัดส่วนการตรวจพบ ความสามารถในการแพร่กระจายโรค เพื่อเตรียมการรับมือต่อไป
************************************* 25 สิงหาคม 2564
**********************************
รัฐบาลไทย-ข่าวทำเนียบรัฐบาล-ธอส. ขยายเวลามาตรการ 17 [M17] ช่วยเหลือลูกหนี้ NPL รับความช่วยเหลือต่ออีก 1 ปี
วันพฤหัสบดีที่ 30 มิถุนายน 2565
ธอส. ขยายเวลามาตรการ 17 [M17] ช่วยเหลือลูกหนี้ NPL รับความช่วยเหลือต่ออีก 1 ปี
ธนาคารอาคารสงเคราะห์ (ธอส.) ขยายมาตรการที่ 17 [M 17] ช่วยเหลือลูกหนี้สถานะ NPL หรือลูกหนี้สถานะ NPL ที่อยู่ระหว่างการใช้มาตรการช่วยเหลือของธนาคาร หรืออยู่ระหว่างปรับโครงสร้างหนี้ หรือ ลูกหนี้สถานะมีโจทก์นอก ที่ยังคงได้รับผลกระทบจากด้านรายได้จาก COVID
ธนาคารอาคารสงเคราะห์ (ธอส.) ขยายมาตรการที่ 17 [M 17] ช่วยเหลือลูกหนี้สถานะ NPL หรือ ลูกหนี้สถานะ NPL ที่อยู่ระหว่างการใช้มาตรการช่วยเหลือของธนาคาร หรืออยู่ระหว่างปรับโครงสร้างหนี้ หรือ ลูกหนี้สถานะมีโจทก์นอก ที่ยังคงได้รับผลกระทบจากด้านรายได้จาก COVID-19 ให้สามารถลดภาระค่าใช้จ่ายได้ต่อไป โดยการให้ผ่อนชําระเงินงวดต่ํา พร้อมลดอัตราดอกเบี้ยเงินกู้พิเศษ ระยะเวลา 1 ปี แบ่งเป็น เดือนที่ 1-3 ผ่อนชําระเพียงงวดละ 1,000 บาท คิดดอกเบี้ยเท่ากับ 0% ต่อปี [ตัดชําระเงินต้นทั้งหมด] เดือนที่ 4-6 คิดเงินงวดจากอัตราดอกเบี้ย 1.99% ต่อปี กรณีเงินต้นคงเหลือ 1 ล้านบาท อัตราดอกเบี้ย 1.99% ต่อปี เงินงวดจะอยู่ที่ 1,800 บาทต่อเดือน ขณะที่เดือนที่ 7-12 คิดเงินงวดจากอัตราดอกเบี้ย 3.90% ต่อปี กรณีเงินต้นคงเหลือ 1 ล้านบาท เงินงวดจะอยู่ที่ 3,500 บาท ทั้งนี้ หากลูกหนี้ชําระเกินที่ธนาคารกําหนดจะนําไปตัดดอกเบี้ยค้างชําระของลูกหนี้(ถ้ามี) ทั้งนี้ ลูกหนี้สามารถลงทะเบียนแจ้งความประสงค์เข้ามาตรการผ่าน Application : GHB ALL ตั้งแต่วันที่ 1 กรกฎาคม 2565 – วันที่ 30 ธันวาคม 2565 และส่งหลักฐานการได้รับผลกระทบทางรายได้จากการประกอบอาชีพ/ธุรกิจ/การค้า จาก COVID-19 เพื่อให้ธนาคารพิจารณา โดย Upload ผ่านทาง Application : GHB ALL กรณีที่ลูกค้าไม่มีสมาร์ทโฟนสามารถกรอกข้อมูลเพื่อลงทะเบียนแจ้งความประสงค์ได้ที่ www.ghbank.co.th สอบถามรายละเอียดเพิ่มเติมหรือติดตามข้อมูลข่าวสารของธนาคาร
รัฐบาลไทย-ข่าวทำเนียบรัฐบาล-วธ.เปิดนิทรรศการ “นาถ” พึ่งฟ้าแผ่นดินสยาม ณ หอธรรมพระบารมี จังหวัดฉะเชิงเทรา
วันอาทิตย์ที่ 3 กรกฎาคม 2565
วธ.เปิดนิทรรศการ “นาถ” พึ่งฟ้าแผ่นดินสยาม ณ หอธรรมพระบารมี จังหวัดฉะเชิงเทรา
วธ.เปิดนิทรรศการ “นาถ” พึ่งฟ้าแผ่นดินสยาม ณ หอธรรมพระบารมี จังหวัดฉะเชิงเทรา
วันที่ ๒ กรกฎาคม ๒๕๖๕ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดงานนิทรรศการ “นาถ” พึ่งฟ้าแผ่นดินสยาม โดยมี พระอาจารย์สุรศักดิ์ จรณธัมโม วัดผาณิตารามและกรรมการมูลนิธิหอธรรมพระบารมี นางยุถิกา อิศรางกูร ณ อยุธยา รองปลัดกระทรวงวัฒนธรรม นายโกวิท ผกามาศ ผู้อํานวยการสํานักงานศิลปวัฒนธรรมร่วมสมัย นายณัฐพงษ์ สงวนจิตร รองผู้ว่าราชการจังหวัดฉะเชิงเทรา นางสาวลิปิการ์ กําลังชัย รองอธิบดีกรมส่งเสริมวัฒนธรรม ประธานสภาวัฒนธรรมจังหวัดฉะเชิงเทรา วัฒนธรรมจังหวัดฉะเชิงเทรา นายอําเภอ หัวหน้าส่วนราชการจังหวัดฉะเชิงเทรา ศิลปินแห่งชาติ ศิลปินร่วมสมัย และผู้สนใจเข้าร่วม ณ หอธรรมพระบารมี อําเภอบ้านโพธิ์ จังหวัดฉะเชิงเทรา
รัฐบาลไทย-ข่าวทำเนียบรัฐบาล-กรมทางหลวงชนบท แจ้งปิดจราจรบนสะพานกรุงเทพทุกช่องทาง คืนวันเสาร์ที่ 11 มิถุนายน 2565
วันอังคารที่ 7 มิถุนายน 2565
กรมทางหลวงชนบท แจ้งปิดจราจรบนสะพานกรุงเทพทุกช่องทาง คืนวันเสาร์ที่ 11 มิถุนายน 2565
ช่วงเวลา 22.00 - 05.00 น. ของวันรุ่งขึ้น เพื่อตรวจสอบพฤติกรรมการรับน้ําหนักของโครงสร้างสะพาน
กรมทางหลวงชนบท (ทช.) กระทรวงคมนาคม ร่วมกับสํานักงานศูนย์วิจัยและให้คําปรึกษาแห่งมหาวิทยาลัยธรรมศาสตร์ ดําเนินโครงการศึกษาแนวทางการบูรณะสะพานกรุงเทพ โดยจะมีการตรวจสอบพฤติกรรมการรับน้ําหนักของโครงสร้างสะพาน จึงมีความจําเป็นต้องปิดการจราจรทุกช่องทาง บนสะพานกรุงเทพ ในคืนวันเสาร์ที่ 11 มิถุนายน 2565 ตั้งแต่เวลา 22.00 - 05.00 น. ของวันรุ่งขึ้น จึงขอประชาสัมพันธ์ให้ผู้สัญจรผ่านสะพานกรุงเทพ หลีกเลี่ยงเส้นทางในวันและเวลาดังกล่าว โดยประชาชนสามารถใช้เส้นทางเลี่ยงสะพานพระราม 3 และสะพานสมเด็จพระเจ้าตากสินมหาราชทดแทนได้
ทั้งนี้ ประชาชนสามารถสอบถามรายละเอียดเพิ่มเติมได้ที่ว่าที่ร้อยตรีถิรวัจน์ ผกผ่า วิศวกรโยธาชํานาญการ หมายเลขโทรศัพท์ 09 8145 6935 สํานักบํารุงทาง ทช.
รัฐบาลไทย-ข่าวทำเนียบรัฐบาล-ปลัด สธ. เน้นแพทย์เวชศาสตร์ป้องกัน ดูแลผู้ป่วยโควิด ให้ลงลึกถึงชุมชน
วันจันทร์ที่ 19 กรกฎาคม 2564
ปลัด สธ. เน้นแพทย์เวชศาสตร์ป้องกัน ดูแลผู้ป่วยโควิด ให้ลงลึกถึงชุมชน
ปลัดกระทรวงสาธารณสุข เน้นย้ําให้แพทย์เวชศาสตร์ป้องกัน ประยุกต์ใช้ศาสตร์ระบาดวิทยา ประสานการทํางานกับสหวิชาชีพ ท้องถิ่น ดูแลผู้ป่วยโควิด 19 ลงลึกถึงชุมชน
ปลัดกระทรวงสาธารณสุข เน้นย้ําให้แพทย์เวชศาสตร์ป้องกัน ประยุกต์ใช้ศาสตร์ระบาดวิทยา ประสานการทํางานกับสหวิชาชีพ ท้องถิ่น ดูแลผู้ป่วยโควิด 19 ลงลึกถึงชุมชน
วันนี้ (19 กรกฎาคม 2564) ที่ กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข ได้กล่าวเปิดการอบรมพัฒนาศักยภาพแพทย์ด้านเวชศาสตร์ป้องกัน ประจําปี 2564ผ่านระบบออนไลน์กับแพทย์ที่ปฏิบัติงานในโรงพยาบาลชุมชน โรงพยาบาลทั่วไป โรงพยาบาลศูนย์ในสังกัดกระทรวงสาธารณสุข สํานักงานสาธารณสุขจังหวัด และหน่วยงานอื่นๆ จํานวน 150 คน ว่า แพทย์เป็นบุคลากรผู้ให้บริการประชาชน ทั้งการรักษาพยาบาล การส่งเสริมสุขภาพ การเฝ้าระวังป้องกันควบคุมโรคและภัยสุขภาพ ขับเคลื่อนระบบสาธารณสุข จะต้องมีการพัฒนาตนเองอย่างต่อเนื่อง ทั้งการศึกษาวิจัย การเพิ่มพูนความรู้และทักษะในเรื่องการบริหารจัดการทั่วไปการบริหารทรัพยากรมนุษย์ เศรษฐศาสตร์สาธารณสุข และทักษะความรู้ทางวิชาการ งานระบาดวิทยา การเฝ้าระวัง ป้องกันควบคุมโรคและภัยสุขภาพ อาชีวเวชศาสตร์ เวชศาสตร์การบิน รวมทั้งด้านสุขภาพจิต ให้มีความเหมาะสมกับยุคสมัยที่มีการเปลี่ยนแปลงตลอดเวลา สามารถปฏิบัติงานอย่างมืออาชีพ โดยเฉพาะในสถานการณ์การแพร่ระบาดโรคโควิด 19ขอให้ประยุกต์ใช้ศาสตร์ระบาดวิทยา ประสานการทํางานร่วมกับสหวิชาชีพ ท้องถิ่น และหน่วยงานที่เกี่ยวข้องทั้งภาครัฐและเอกชน ซึ่งการดูแลผู้ป่วยโควิด 19 ไม่เพียงเฉพาะรายบุคคลเท่านั้น แต่ให้ลงลึกถึงชุมชน โดยเน้นปกป้องกลุ่มเปราะบางผู้สูงอายุ และผู้เสี่ยงป่วยอาการรุนแรง ให้ได้รับการดูแล ป้องกันการแพร่ระบาดในชุมชน
ทั้งนี้การจัดอบรมพัฒนาศักยภาพแพทย์ด้านเวชศาสตร์ป้องกัน ประจําปี 2564 ระหว่างวันที่ 19-23 กรกฎาคม 2564 ณ กรมวิทยาศาสตร์การแพทย์ โดยสมาคมเวชศาสตร์ป้องกันแห่งประเทศไทย ได้ดูแลหลักสูตรการฝึกอบรมแพทย์ประจําบ้านผ่านรับรองจากแพทยสภา ได้แก่ ระบาดวิทยา เวชศาสตร์การเดินทางและการท่องเที่ยว เวชศาสตร์การบิน เวชศาสตร์ทางทะเล เวชศาสตร์ป้องกันคลินิก สาธารณสุขศาสตร์ สุขภาพจิตชุมชน อาชีวเวชศาสตร์ มีสมาชิกและแพทย์ที่มีความรู้ ความชํานาญการประกอบวิชาชีพเวชกรรมสาขาเวชศาสตร์ป้องกัน
******************************* 19 กรกฎาคม 2564
รัฐบาลไทย-ข่าวทำเนียบรัฐบาล-ครม.อนุมัติงบกลางแก้ไขปัญหาโควิด-19 วงเงิน 1,084 ล้านบาท จ้างบุคลากรทางการแพทย์เพิ่มเติมจำนวน 2,402 อัตรา รับมือการระบาด เพื่อให้ประชาชนได้รับการฉีดวัคซีนและได้รับการดูแลทั่วถึง
วันจันทร์ที่ 24 มกราคม 2565
ครม.อนุมัติงบกลางแก้ไขปัญหาโควิด-19 วงเงิน 1,084 ล้านบาท จ้างบุคลากรทางการแพทย์เพิ่มเติมจํานวน 2,402 อัตรา รับมือการระบาด เพื่อให้ประชาชนได้รับการฉีดวัคซีนและได้รับการดูแลทั่วถึง
ครม.อนุมัติงบกลางแก้ไขปัญหาโควิด-19 วงเงิน 1,084 ล้านบาท จ้างบุคลากรทางการแพทย์เพิ่มเติมจํานวน 2,402 อัตรา รับมือการระบาด เพื่อให้ประชาชนได้รับการฉีดวัคซีนและได้รับการดูแลอย่างทั่วถึง
วันนี้ (24 ม.ค. 65) น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติงบประมาณรายจ่ายประจําปีงบประมาณ 2565 งบกลาง รายการค่าใช้จ่ายในการบรรเทา แก้ไขปัญหา และเยียวยา ผู้ที่ได้รับผลกระทบจากการระบาดของโรคติดเชื้อไวรัสโคโรนา 2019 (โควิด-19) จํานวน 1,084 ล้านบาท เพื่อเป็นค่าใช้จ่ายในการจ้างพนักงานราชการเฉพาะกิจจํานวน 2,402 อัตรา สําหรับโครงการจ้างแพทย์ พยาบาลวิชาชีพ และสายงานบริการทางการแพทย์อื่น เป็นการจัดหาบุคลากรทางการแพทย์เพิ่มเติมให้เพียงพอ สําหรับรองรับการระบาดของโรคโควิด-19 และเพื่อเป็นขวัญกําลังใจให้กับบุคลากรทางการแพทย์
สําหรับการจ้างพนักงานราชการเฉพาะกิจจํานวน 2,402 อัตรามีรายละเอียดดังนี้ แพทย์จํานวน 55 อัตรา, พยาบาลวิชาชีพ 950 อัตรา,นักวิชาการสาธารณสุขดูแลผู้ป่วยที่กักตัวที่บ้าน หรือเป็นผู้ช่วยพยาบาล 1,084 อัตรา, เภสัชกร 9 อัตรา, นักเทคนิคการแพทย์ 269 อัตรา,นักรังสีการแพทย์ 6 อัตราและนักวิทยาศาสตร์การแพทย์ 29 อัตรา คุณสมบัติของผู้สมัคร ต้องไม่เป็นพนักงานราชการ พนักงานสาธารณสุข ลูกจ้างชั่วคราวรายเดือนหรือรายวันและจ้างเหมาบริการของกระทรวงสาธารณสุข ระยะเวลาการดําเนินโครงการ 9 เดือน ตั้งแต่เดือน มกราคม-กันยายน 2565 สําหรับประโยชน์ที่ได้รับคือ บุคลากรที่อยู่นอกระบบการจ้างงานภาครัฐได้รับการจ้างงาน และประชาชนได้รับการฉีดวัคซีนและได้รับการดูแลอย่างทั่วถึง
รัฐบาลไทย-ข่าวทำเนียบรัฐบาล-ไทย- ลาว แลกเปลี่ยนเรียนรู้ ผ่านสื่อภาพยนตร์ 2 ฝั่งโขง ร่วมพัฒนาบุคลากร นักศึกษา ประชาชน ป้อนสู่อุตสาหกรรมภาพยนตร์ ผ่านโครงการ “เมืองหนังอีสาน สู่เมืองหนังโลก” ฯ
วันพฤหัสบดีที่ 12 พฤษภาคม 2565
ไทย- ลาว แลกเปลี่ยนเรียนรู้ ผ่านสื่อภาพยนตร์ 2 ฝั่งโขง ร่วมพัฒนาบุคลากร นักศึกษา ประชาชน ป้อนสู่อุตสาหกรรมภาพยนตร์ ผ่านโครงการ “เมืองหนังอีสาน สู่เมืองหนังโลก” ฯ
ไทย- ลาว แลกเปลี่ยนเรียนรู้ ผ่านสื่อภาพยนตร์ 2 ฝั่งโขง ร่วมพัฒนาบุคลากร นักศึกษา ประชาชน ป้อนสู่อุตสาหกรรมภาพยนตร์ ผ่านโครงการ “เมืองหนังอีสาน สู่เมืองหนังโลก” ฯ เริ่ม 13 – 18 พ.ค. 2565 นี้
ไทย- ลาว แลกเปลี่ยนเรียนรู้ ผ่านสื่อภาพยนตร์ 2 ฝั่งโขง ร่วมพัฒนาบุคลากร นักศึกษา ประชาชน ป้อนสู่อุตสาหกรรมภาพยนตร์ ผ่านโครงการ “เมืองหนังอีสาน สู่เมืองหนังโลก” ฯ เริ่ม 13 – 18 พ.ค. 2565 นี้
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) กล่าวว่า กระทรวงวัฒนธรรม (วธ.) ผลักดัน “Soft Power” ความเป็นไทยสู่ระดับนานาชาติ เช่น งานฝีมือและหัตถกรรม ศิลปะการแสดง อาหารไทย การท่องเที่ยวเชิงวัฒนธรรม ตามนโยบายรัฐบาล โดยเฉพาะอุตสาหกรรมภาพยนตร์ (Film) และนโยบายส่งเสริมการพัฒนาความสัมพันธ์ด้านวัฒนธรรมกับต่างประเทศ ล่าสุดวธ.ได้ร่วมสนับสนุนการจัดโครงการสัมมนาเชิงปฏิบัติการ การผลิตภาพยนตร์สั้นสร้างสรรค์ศิลปะและวัฒนธรรมสองฝั่งโขง ครั้งที่ 6 พ.ศ. 2565 “เมืองหนังอีสาน สู่เมืองหนังโลก” มุ่งพัฒนากําลังคนป้อนสู่อุตสาหกรรมภาพยนตร์ของประเทศไทยสู่เวทีโลก ระหว่างวันที่ 13 – 18 พฤษภาคม 2565 ณ วัดสิมนาโก อ.กุฉินารายณ์ จ.กาฬสินธุ์ เพื่อพัฒนาทักษะ องค์ความรู้ ตลอดจนเพิ่มขีดความสามารถของนักศึกษาในสาขาวิชาที่เกี่ยวข้องกับการผลิตภาพยนตร์สั้น ของสถาบันการศึกษาที่เป็นหน่วยงานภาคีเครือข่ายทั่วประเทศ พร้อมทั้งส่งเสริมให้เกิดความร่วมมือของสถาบันการศึกษาของอนุภูมิภาคลุ่มน้ําโขง จากประเทศเพื่อนบ้าน สาธารณรัฐประชาธิปไตยประชาชนลาว (สปป.ลาว) ให้เป็นไปอย่างต่อเนื่องต่อไป ซึ่งจะมีพิธีเปิดโครงการฯ ในวันที่ 14 พฤษภาคม 2565 เพื่ออบรมพัฒนาบุคลากร ด้วยการสร้างคนให้มีความพร้อมสู่อุตสาหกรรม ผ่านสถาบันการศึกษาของมหาวิทยาลัยกว่า 20 สถาบัน โดยเป็นโครงการที่มุ่งพัฒนากําลังคนป้อนสู่อุตสาหกรรมภาพยนตร์ของไทย และมีการผลิตภาพยนตร์สั้นร่วมกับผู้กํากับภาพยนตร์ไทยที่มีชื่อเสียงในระดับแนวหน้าของเมืองไทย โดยคาดว่า จะมีผู้เข้าร่วมอบรม จํานวนไม่น้อยกว่า 150 คน ประกอบด้วย นักศึกษาและคณาจารย์จากสถาบันการศึกษาต่าง ๆ ทั่วประเทศไทย อาทิ มหาวิทยาลัยกรุงเทพ มหาวิทยาลัยอุบลราชธานี มหาวิทยาลัยสงขลานครินทร์ วิทยาเขตปัตตานี และมหาวิทยาลัยเชียงใหม่ เป็นต้น และสถานศึกษาจาก สปป. ลาว คือ สถาบันวิจิตรศิลป์ (สปป.ลาว) Souphanouvong University (สุภานุวงศ์) และ Lao National University มาร่วมอบรมในโครงการครั้งนี้ด้วย
รมว.วธ. กล่าวต่ออีกว่า วธ. ขอขอบคุณเครือข่ายที่ให้ความร่วมมือทั้งของประเทศไทย และ สปป.ลาว ในการผลักดันให้เกิดกิจกรรมในครั้งนี้ ได้แก่ สถาบันวิจิตรศิลป์ / และสถาบันการศึกษา มหาวิทยาลัยแห่งชาติลาว / องค์กรด้านภาพยนตร์ ของ สปป. ลาว / คณะศิลปกรรมศาสตร์ มหาวิทยาลัยขอนแก่น / สมาคมผู้กํากับภาพยนตร์ไทย / ตลอดจนหน่วยงานอื่น ๆ ที่เกี่ยวข้อง
ทั้งนี้ วธ.มีความสัมพันธ์อันดีระหว่างประเทศไทยและสปป.ลาวมาอย่างยาวนาน จึงพร้อมร่วมพัฒนาอุตสาหกรรมภาพยนตร์ให้ก้าวหน้าและมีการยกระดับสู่สากลมากยิ่งขึ้น นอกจากนี้ยังพร้อมเป็นหน่วยงานส่งเสริมและให้ความร่วมมือในการร่วมลงทุนระหว่างประเทศไทยและสปป.ลาวในอนาคตต่อไป
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิคาดผู้โดยสารช่วงเทศกาลตรุษจีน เพิ่มขึ้นจากปีที่แล้ว
วันศุกร์ที่ 28 มกราคม 2565
ท่าอากาศยานสุวรรณภูมิคาดผู้โดยสารช่วงเทศกาลตรุษจีน เพิ่มขึ้นจากปีที่แล้ว
พร้อมเชิญชวนถ่ายภาพรับเทศกาลตรุษจีน ปีขาล ธาตุน้ํา
นายกิตติพงศ์ กิตติขจร ผู้อํานวยการท่าอากาศยานสุวรรณภูมิ บริษัท ท่าอากาศยานไทย จํากัด (มหาชน) (ทอท.) เปิดเผยว่า ในช่วงเทศกาลตรุษจีนระหว่างวันที่ 26 มกราคม - 7 กุมภาพันธ์ 2565 (รวม 13 วัน) ท่าอากาศยานสุวรรณภูมิ (ทสภ.) คาดการณ์จํานวนผู้โดยสารในภาพรวมที่เดินทางผ่าน ทสภ. ในช่วงดังกล่าว รวมทั้งสิ้นประมาณ 465,453 คน หรือเฉลี่ยวันละประมาณ 35,804 คน หากเปรียบเทียบกับช่วงเทศกาลตรุษจีนของปีที่แล้ว ทสภ. จะมีจํานวนผู้โดยสารในภาพรวมที่เดินทางผ่านเข้า - ออก เพิ่มขึ้น โดยแบ่งเป็นผู้โดยสารระหว่างประเทศ (รวมขาเข้า-ขาออก) ประมาณ 115,931 คน ในประเทศ (รวมขาเข้า-ขาออก) ประมาณ 349,522 คน
สําหรับประมาณการเที่ยวบินในช่วงดังกล่าวคาดว่าจะมีเที่ยวบินรวมทั้งสิ้นจํานวน 4,957 เที่ยวบิน หรือเฉลี่ยวันละ 381 เที่ยวบิน หากเปรียบเทียบกับช่วงเทศกาลตรุษจีนของปีที่แล้ว เพิ่มขึ้นร้อยละ 37.12 โดยแบ่งเป็นเที่ยวบินระหว่างประเทศ (รวมขาเข้า - ออก) จํานวน 2,138 เที่ยวบิน ลดลงร้อยละ 1.88 และ เที่ยวบินในประเทศ (รวมขาเข้า - ออก) จํานวน 2,819 เที่ยวบิน เพิ่มขึ้นร้อยละ 96.31 โดยมีสายการบินประจําและสายการบินเช่าเหมาลํา (Charter Flight) จํานวน 10 สายการบิน ขอเพิ่มเที่ยวบินพิเศษ (Extra Flight) จํานวนทั้งสิ้น 50 เที่ยวบิน แบ่งออกเป็นเที่ยวบินภายในประเทศ จํานวน 16 เที่ยวบิน และเที่ยวบินระหว่างประเทศ จํานวน 34 เที่ยวบิน ซึ่งสายการบินที่ขอเพิ่มเที่ยวบินพิเศษมากที่สุด 3 อันดับแรก (รวมขาเข้า - ออก) คือสายการบินบางกอกแอร์เวย์ส จํานวน 14 เที่ยวบิน สายการบินเมียนมาร์แอร์เวย์ จํานวน 8 เที่ยวบิน และ สายการบินทีเวย์ จํานวน 8 เที่ยวบิน
นายกิตติพงศ์ กล่าวเพิ่มเติมว่า เพื่อเป็นการเฉลิมฉลองและต้อนรับเทศกาลตรุษจีน 2565 (Chinese New Year 2022) ระหว่างวันที่ 25 มกราคม - 3 กุมภาพันธ์ 2565 ทสภ. ได้จัดตกแต่งพื้นที่สําหรับถ่ายภาพ ภายใต้คอนเซ็ปต์ “ปีขาล ธาตุน้ํา” จํานวน 2 จุด จุดที่ 1 บริเวณประตู 5 โถงผู้โดยสารขาออก ชั้น 4 และจุดที่ 2 บริเวณประตู 1 ชั้น 2 ห้องโถงผู้โดยสารขาเข้าการจัดซุ้มเทศกาลตรุษจีนในครั้งนี้เพื่อให้ผู้โดยสารได้ถ่ายภาพเป็นที่ระลึก เป็นการส่งมอบความสุขและร่วมอวยพรผู้โดยสาร ผู้ใช้บริการ เนื่องในโอกาสวันขึ้นปีใหม่ของชาวจีน เป็นการสร้างความประทับใจให้แก่ผู้โดยสาร ผู้ใช้บริการ ณ ทสภ.
นายกิตติพงศ์ กล่าวในตอนท้ายว่า ทสภ. ยังคงให้ความสําคัญในการปฏิบัติตามมาตรฐานความปลอดภัยด้านสาธารณสุข D - M - H - T - T และ Covid Free Setting ตามที่กระทรวงสาธารณสุขกําหนดอย่างเคร่งครัด ตลอดจนเน้นย้ําในการดูแลรักษาความสะอาดในทุกพื้นที่ภายในท่าอากาศยานรวมถึงบริเวณพื้นที่จุดสัมผัสร่วมตลอด 24 ชั่วโมง และขอให้ผู้โดยสาร ผู้ใช้บริการ เชื่อมั่น มั่นใจในมาตรการป้องกันการแพร่ระบาดของเชื้อไวรัสโควิด - 19 รวมทั้งขอแนะนําให้ผู้โดยสารเผื่อเวลาในการเดินทางมาถึง ทสภ. ล่วงหน้า เพื่อป้องกันการพลาดเที่ยวบิน โดยสําหรับเที่ยวบินระหว่างประเทศควรเผื่อเวลาล่วงหน้าประมาณ 3 ชั่วโมง และเที่ยวบินภายในประเทศควรเผื่อเวลาล่วงหน้าประมาณ 2 ชั่วโมง สามารถสอบถามข้อมูลเพิ่มเติม ได้ที่ AOT Contact Center หมายเลขโทรศัพท์ 1722 ตลอด 24 ชั่วโมง
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้อุปทูตรักษาราชการชั่วคราว สถานเอกอัครราชทูตสหรัฐอเมริกาประจำประเทศไทยเข้าพบ
วันอังคารที่ 9 สิงหาคม 2565
รัฐมนตรีฯ สุริยะ ให้อุปทูตรักษาราชการชั่วคราว สถานเอกอัครราชทูตสหรัฐอเมริกาประจําประเทศไทยเข้าพบ
รัฐมนตรีฯ สุริยะ ให้อุปทูตรักษาราชการชั่วคราว สถานเอกอัครราชทูตสหรัฐอเมริกาประจําประเทศไทยเข้าพบ
วันนี้ (9 สิงหาคม 2565) เวลา 14.30 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายไมเคิล ฮีธ (Mr. Michael Heath) อุปทูตรักษาราชการชั่วคราว สถานเอกอัครราชทูตสหรัฐอเมริกาประจําประเทศไทยและคณะเข้าพบ เพื่ออําลาตําแหน่งในโอกาสที่จะพ้นจากหน้าที่ โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม และนางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม เข้าร่วมด้วย ณ ห้องรับรอง 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ครม. ไฟเขียว 6,000 ล้านบาท เงินกู้ดอกเบี้ยต่ำเพิ่มประสิทธิภาพการผลิตอ้อย และแก้ไขปัญหาฝุ่นละอองขนาดเล็ก (PM 2.5) ปี 65 - 67
วันเสาร์ที่ 4 มิถุนายน 2565
ครม. ไฟเขียว 6,000 ล้านบาท เงินกู้ดอกเบี้ยต่ําเพิ่มประสิทธิภาพการผลิตอ้อย และแก้ไขปัญหาฝุ่นละอองขนาดเล็ก (PM 2.5) ปี 65 - 67
ครม. ไฟเขียว 6,000 ล้านบาท เงินกู้ดอกเบี้ยต่ําเพิ่มประสิทธิภาพการผลิตอ้อย และแก้ไขปัญหาฝุ่นละอองขนาดเล็ก (PM 2.5) ปี 65 - 67
ครม. ไฟเขียว 6,000 ล้านบาท เงินกู้ดอกเบี้ยต่ําเพิ่มประสิทธิภาพการผลิตอ้อย และแก้ไขปัญหาฝุ่นละอองขนาดเล็ก (PM 2.5) ปี 65 - 67
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า คณะรัฐมนตรีมีมติ เมื่อวันที่ 30 พฤษภาคม 2565 เห็นชอบโครงการชดเชยดอกเบี้ยให้กับเกษตรกรชาวไร่อ้อยสําหรับบริหารจัดการแหล่งน้ําและซื้อเครื่องจักรกลการเกษตรในไร่อ้อยเพื่อเพิ่มประสิทธิภาพการผลิตอ้อยและลดอ้อยไฟไหม้เพื่อแก้ไขปัญหาฝุ่นละอองขนาดเล็ก (PM 2.5) ปี 2565 – 2567 เป็นอีกหนึ่งโครงการที่เกิดขึ้นตามนโยบายแก้ไขปัญหามลพิษด้านฝุ่นละอองขนาดเล็ก (PM 2.5) ของพลเอกประยุทธ์ จันทร์โอชา นายกรัฐมนตรี กระทรวงอุตสาหกรรมได้ผลักดันโครงการดังกล่าวมาอย่างต่อเนื่องผ่านคณะกรรมการอ้อยและน้ําตาลทราย ให้เกษตรกรชาวไร่อ้อยสามารถกู้เงินจาก ธ.ก.ส. ในอัตราดอกเบี้ยต่ํา 2% ต่อปี เพื่อจัดซื้อเครื่องจักรกลการเกษตรใช้ไร่ในอ้อย แก้ไขปัญหาภัยแล้ง ซึ่งจะช่วยลดปริมาณการเผาอ้อยก่อนตัดเป็นการแก้ไขปัญหาฝุ่นละอองขนาดเล็ก (PM 2.5) ที่ต้นเหตุ ทั้งยังเพิ่มผลผลิตอ้อยตันต่อไร่สูงขึ้นอีกด้วย
นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานกรรมการอ้อยและน้ําตาลทราย (กอน.) กล่าวเพิ่มเติมว่า โครงการนี้ ธ.ก.ส. ปล่อยสินเชื่อดอกเบี้ยต่ําในอัตรา 2% ต่อปีให้กับเกษตรกรชาวไร่อ้อย วงเงินปีละ 2,000 ล้านบาท ระยะเวลาดําเนินโครงการ 3 ปี ตั้งแต่ปี 2565 – 2567 รวมเป็นเงิน 6,000 ล้านบาท ซึ่ง ครม. อนุมัติกรอบวงเงินงบประมาณชดเชยดอกเบี้ยให้ ธ.ก.ส. เป็นเงิน 789.75 ล้านบาท มีรายละเอียดโครงการ ดังนี้
1. กู้เงินเพื่อพัฒนาแหล่งน้ํา การบริหารจัดการน้ําในไร่อ้อย และปรับพื้นที่ปลูกอ้อย รายละไม่เกิน 500,000 บาท เฉพาะปรับพื้นที่ปลูกอ้อย อัตราไม่เกินไร่ละ 2,500 บาท ชําระคืนเสร็จสิ้นไม่เกิน 6 ปี ผู้กู้จ่ายดอกเบี้ยในอัตราคงที่ 2% ต่อปี
2. กู้เงินเพื่อจัดซื้อเครื่องจักรกลการเกษตร เช่น รถตัดอ้อย รายละไม่เกิน 15 ล้านบาท รถคีบอ้อย รายละไม่เกิน 2 ล้านบาท รถแทรกเตอร์ รายละไม่เกิน 6 ล้านบาท ชําระคืนเสร็จสิ้นไม่เกิน 8 ปี ผู้กู้จ่ายดอกเบี้ยในอัตราคงที่ 2% ต่อปี
3. กู้เงินเพื่อซื้อรถบรรทุกและพ่วงบรรทุก ชําระคืนเสร็จสิ้นไม่เกิน 8 ปี ผู้กู้จ่ายดอกเบี้ยในอัตราคงที่ 4% ต่อปี
ทั้งนี้ สํานักงานคณะกรรมการอ้อยและน้ําตาลทราย จึงได้ร่วมกับ ธ.ก.ส. เร่งประชาสัมพันธ์โครงการเพราะจะช่วยลดภาระดอกเบี้ยให้กับเกษตรกรชาวไร่อ้อยที่ต้องการซื้อเครื่องจักร เพื่อแก้ไขปัญหาแรงงาน และจัดทําระบบน้ําเพื่อเพิ่มผลผลิตอ้อยในไร่ที่จะส่งผลให้มีต้นทุนในการผลิตอ้อยที่ต่ําลง โดยโครงการนี้จะมีพื้นที่ปลูกอ้อยได้รับประโยชน์ประมาณ 1.5 ล้านไร่
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 2 จังหวัดประจำวันที่ 6 ธันวาคม 2564 เวลา 17.00 น. สามารถสัญจรผ่านได้ 1 สายทาง ไม่สามารถผ่านได้ 1 สายทาง
วันจันทร์ที่ 6 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 2 จังหวัดประจําวันที่ 6 ธันวาคม 2564 เวลา 17.00 น. สามารถสัญจรผ่านได้ 1 สายทาง ไม่สามารถผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 6 ธันวาคม 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 2 จังหวัด สามารถสัญจรผ่านได้ 1 สายทาง และไม่สามารถผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 6 ธันวาคม 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 2 จังหวัด ได้แก่ สุราษฎร์ธานี และนครศรีธรรมราช สามารถสัญจรผ่านได้ 1 สายทาง ได้แก่ ถนนสาย นศ.4021 แยก ทล.4151 - บ้านบางคลุ้ง อําเภอเชียรใหญ่ และชะอวด จังหวัดนครศรีธรรมราช น้ําท่วมสูง 20 เซนติเมตร (ช่วง กม. ที่ 10+000 - 10+900 และ 14+900 - 16+750) และไม่สามารถผ่านได้ 1 สายทาง ได้แก่ ถนนสายทาง สฎ.2036 แยก ทล.41 (กม. ที่ 180+575) - บ้านแม่แขก อําเภอพุนพิน จังหวัดสุราษฎร์ธานี น้ําท่วมสูง 80 เซนติเมตร (ช่วง กม. ที่ 0+000 - 0+300 และช่วง กม. ที่ 3+000 - 11+200)
ทั้งนี้ เจ้าหน้าที่ได้ติดตามสถานการณ์อย่างใกล้ชิด ติดตั้งป้ายเตือนและอุปกรณ์อํานวยความปลอดภัยในสายทางที่ได้รับผลกระทบเป็นที่เรียบร้อยแล้ว และเตรียมพร้อมบรรเทาความเดือดร้อนในการสัญจรให้กับประชาชนทันทีหลังระดับน้ําลดลง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-ปลัด สธ. กำชับทุกจังหวัดเตรียมพร้อมรับสงกรานต์ ดูแลประชาชนให้ปลอดภัย พร้อมลดความเสี่ยงโควิดในบุคลากร
วันอังคารที่ 5 เมษายน 2565
ปลัด สธ. กําชับทุกจังหวัดเตรียมพร้อมรับสงกรานต์ ดูแลประชาชนให้ปลอดภัย พร้อมลดความเสี่ยงโควิดในบุคลากร
ปลัดกระทรวงสาธารณสุข กําชับสาธารณสุขทุกจังหวัด โรงพยาบาลทุกแห่ง เตรียมความพร้อมช่วงเทศกาลสงกรานต์ 2565 เน้นลดปัจจัยเสี่ยงการเกิดอุบัติเหตุทางถนน ให้การช่วยเหลือหลังเกิดอุบัติเหตุแบบ New Normal  และใช้การวิเคราะห์ข้อมูลเพื่อลดการเกิดอุบัติเหตุ
ปลัดกระทรวงสาธารณสุข กําชับสาธารณสุขทุกจังหวัด โรงพยาบาลทุกแห่ง เตรียมความพร้อมช่วงเทศกาลสงกรานต์ 2565 เน้นลดปัจจัยเสี่ยงการเกิดอุบัติเหตุทางถนน ให้การช่วยเหลือหลังเกิดอุบัติเหตุแบบ New Normal และใช้การวิเคราะห์ข้อมูลเพื่อลดการเกิดอุบัติเหตุ โดยเปิดศูนย์ EOC ประสานงานกับศูนย์อํานวยการความปลอดภัยทางถนนจังหวัด และเข้มงวดการบังคับใช้พ.ร.บ.ควบคุมเครื่องดื่มแอลกอฮอล์
วันนี้ (5 เมษายน 2565) ที่สํานักงานปลัดกระทรวงสาธารณสุข จ.นนทบุรี นพ.เกียรติภูมิ วงศ์รจิต ปลัดกระทรวงสาธารณสุข พร้อมคณะผู้บริหาร ประชุมทางไกลผ่านระบบวิดีโอ กับนายแพทย์สาธารณสุขจังหวัดและผู้อํานวยการโรงพยาบาลทั่วประเทศ ในการเตรียมความพร้อมด้านการแพทย์และสาธารณสุขช่วงเทศกาลสงกรานต์ ปี 2565 ซึ่งจะมีการคุมเข้มระหว่างวันที่ 11–17 เมษายน 2565 เพื่อรองรับสถานการณ์ฉุกเฉินที่อาจเกิดขึ้น
พร้อมไปกับการเตรียมมาตรการเพื่อป้องกันการแพร่และรับเชื้อโควิด 19 โดยเฉพาะในกลุ่มบุคลากรทางการแพทย์ที่มีความเสี่ยงจากการให้บริการประชาชน โดยดําเนินการ 3 ส่วน ได้แก่ การลดปัจจัยเสี่ยงการเกิดอุบัติเหตุทางถนน, การช่วยเหลือหลังเกิดอุบัติเหตุแบบ New Normal และการบริหารจัดการและวิเคราะห์ข้อมูลเพื่อลดการเกิดอุบัติเหตุ โดยสํานักงานสาธารณสุขทุกจังหวัด ให้เปิดศูนย์ปฏิบัติการด้านการแพทย์และสาธารณสุข (EOC) เพื่อป้องกันและลดอุบัติเหตุทางถนนในช่วงเทศกาลสงกรานต์ และดําเนินการตามมาตรการอย่างเข้มข้น โดยเฉพาะในพื้นที่เสี่ยงสูง มีการวิเคราะห์ข้อมูลผู้บาดเจ็บและเสียชีวิตจากอุบัติเหตุทางถนนเสนอต่อศูนย์อํานวยการความปลอดภัยทางถนนจังหวัด เพื่อกําหนดมาตรการแก้ไขปัญหาที่มีประสิทธิภาพ พร้อมทั้งออกตรวจตราบังคับใช้กฎหมายตาม พ.ร.บ.ควบคุมเครื่องดื่มแอลกอฮอล์ พ.ศ. 2551 อย่างเข้มงวด และหากเกิดอุบัติเหตุกับเด็กอายุไม่เกิน 20 ปีที่มีระดับแอลกอฮอล์เกินกว่า 20 mg% ให้ส่งข้อมูลศูนย์อํานวยการความปลอดภัยทางถนนจังหวัด ดําเนินการตามกฎหมายกับผู้ที่จําหน่ายเครื่องดื่มแอลกอฮอล์ให้เด็ก
สําหรับโรงพยาบาลทุกแห่ง ให้ร่วมมือกับเจ้าหน้าที่ตํารวจในการตรวจวัดระดับแอลกอฮอล์ในเลือดของผู้ขับขี่ที่ไม่สามารถตรวจโดยวิธีการเป่าลมหายใจได้ พร้อมทั้งรายงานข้อมูลในระบบทุกราย และเตรียมความพร้อมทีมปฏิบัติการทางการแพทย์เพื่อให้การช่วยเหลือผู้บาดเจ็บหลังเกิดอุบัติเหตุ ภายใต้มาตรการความปลอดภัยและรูปแบบ New Normal เพื่อป้องกันการติดเชื้อในกลุ่มบุคลากรทางการแพทย์ ทั้งนี้ ให้พิจารณากําหนดค่าตอบแทนสําหรับเจ้าหน้าที่ที่ปฏิบัติงานในช่วงเทศกาลสงกรานต์ไม่เกิน 2 เท่า ตามระเบียบของกระทรวงการคลัง
**************************************** 5 เมษายน 2565
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 21 สิงหาคม 2564 พบพนักงานติดเชื้อไวรัส COVID-19 จำนวน 14 ราย
วันเสาร์ที่ 21 สิงหาคม 2564
ประกาศ ขสมก. ประจําวันที่ 21 สิงหาคม 2564 พบพนักงานติดเชื้อไวรัส COVID-19 จํานวน 14 ราย
ประกาศ ขสมก. ประจําวันที่ 21 สิงหาคม 2564 พบพนักงานติดเชื้อไวรัส COVID-19 จํานวน 14 ราย
1) พนักงานขับรถโดยสารปรับอากาศ สาย 204 เพศชาย อายุ 52 ปี
2) พนักงานขับรถโดยสารปรับอากาศ สาย 22 เพศชาย อายุ 46 ปี
3) พนักงานเก็บค่าโดยสารรถปรับอากาศ สาย 8 เพศหญิง อายุ 23 ปี
4) พนักงานเก็บค่าโดยสารรถปรับอากาศ สาย 59 เพศหญิง อายุ 54 ปี
5) พนักงานขับรถโดยสารปรับอากาศ สาย 142 เพศหญิง อายุ 32 ปี
6) พนักงานธุรการ ระดับ 2 อู่กัลปพฤกษ์ เขตการเดินรถที่ 5
7) พนักงานเก็บค่าโดยสารรถปรับอากาศ สาย 4 เพศชาย อายุ 39 ปี
8) พนักงานขับรถโดยสารปรับอากาศ สาย 145 เพศชาย อายุ 57 ปี
9) พนักงานเก็บค่าโดยสารรถปรับอากาศ สาย 63 เพศหญิง อายุ 50 ปี
10) พนักงานขับรถโดยสารปรับอากาศ สาย 84 เพศชาย อายุ 36 ปี
11) พนักงานขับรถโดยสารปรับอากาศ สาย 63 เพศชาย อายุ 46 ปี
12) พนักงานเก็บค่าโดยสารรถปรับอากาศ สาย 4 เพศหญิง อายุ 40 ปี
13) พนักงานขับรถโดยสารปรับอากาศ สาย 66 เพศชาย อายุ 56 ปี
14) พนักงานเก็บค่าโดยสารรถปรับอากาศ สาย 522 เพศหญิง อายุ 60 ปี (ปัจจุบันปฏิบัติหน้าที่ตรวจวัดอุณหภูมิร่างกายของพนักงาน ณ อู่รังสิต)
รัฐบาลไทย-ข่าวทำเนียบรัฐบาล-พม. ร่วมจัดงานวันสตรีไทย ประจำปี 2565 ภายใต้แนวคิด พระบารมีส่องหล้า ต่อยอดการพัฒนาสตรีไทย
วันอังคารที่ 2 สิงหาคม 2565
พม. ร่วมจัดงานวันสตรีไทย ประจําปี 2565 ภายใต้แนวคิด พระบารมีส่องหล้า ต่อยอดการพัฒนาสตรีไทย
พม. ร่วมจัดงานวันสตรีไทย ประจําปี 2565 ภายใต้แนวคิด พระบารมีส่องหล้า ต่อยอดการพัฒนาสตรีไทย
วันที่ 1 ส.ค. 65 เวลา 16.00 น. ที่ทรู ไอคอน ฮอลล์ ชั้น 7 ศูนย์การค้าไอคอนสยาม เขตคลองสาน กรุงเทพฯสมเด็จพระนางเจ้าฯ พระบรมราชินีเสด็จพระราชดําเนินไปทรงเปิดงานวันสตรีไทย ประจําปี 2565 ภายใต้แนวคิด "พระบารมีส่องหล้า ต่อยอดการพัฒนาสตรีไทย" พร้อมทั้งพระราชทานเกียรติบัตรแก่สตรีไทยดีเด่นและเยาวสตรีไทยดีเด่น ซึ่งจัดโดยความร่วมมือระหว่างกระทรวงการพัฒนาสังคมและความมั่นคงของมนุษย์ (พม.)กระทรวงมหาดไทย และสภาสมาคมสตรีแห่งชาติ ในพระบรมราชินูปถัมภ์ ทั้งนี้ วันที่ 1 สิงหาคมของทุกปีเป็น วันสตรีไทย จึงได้กําหนดงานวันสตรีไทย ประจําปี 2565 เพื่อเฉลิมพระเกียรติเนื่องในโอกาสมหามงคลที่พระบาทสมเด็จพระเจ้าอยู่หัว ทรงเจริญพระชนมพรรษาครบ 70 พรรษา 28 กรกฎาคม 2565สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมพรรษา ครบ 90 พรรษา 12 สิงหาคม 2565 สมเด็จพระนางเจ้าฯ พระบรมราชินี ทรงเจริญพระชนมพรรษา 44 พรรษา 3 มิถุนายน 2565 และ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเจริญพระชนมพรรษา 67 พรรษา 2 เมษายน 2565 โดยมี นางนราพร จันทร์โอชา ภริยานายกรัฐมนตรี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) นางจินตนา จันทร์บํารุง อธิบดีกรมกิจการสตรีและสถาบันครอบครัว และนางวันดี กุญชรยาคง จุลเจริญ ประธานคณะกรรมการอํานวยการจัดงาน วันสตรีไทย ประจําปี 2565 ร่วมรับเสด็จ
นอกจากนี้ กระทรวง พม. ได้ร่วมจัดบูธนิทรรศการสําคัญเนื่องในงานวันสตรีไทย ประจําปี 2565 ประกอบด้วย 1) นิทรรศการเทิดพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง "ธ ผู้ทรงพระราชทานแสงสว่างสู่งานหัตถศิลป์ชาวไทยภูเขา" ร่วมสืบสานพระราชปณิธานในการพัฒนาชาวไทยภูเขาของพระองค์ท่านผ่านหน่วยงานที่ทํางานด้านการพัฒนาราษฎรบนพื้นที่สูง 2) การแสดงผลิตภัณฑ์ของกลุ่มอาชีพในชุมชนตามแนวคิดการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green Economy : BCG Model) อาทิ ผ้าย้อมสีธรรมชาติ กระเป๋าสะพายจากผ้าเยื่อไผ่ กระเป๋าสานจากใบเตยหนาม เป็นต้น และ 3) การสาธิตการปักผ้าปาเต๊ะด้วยเลื่อม ลูกปัด หรือคริสตัล โดยนางดรุณี ภู่ทับทิม จากศูนย์เรียนรู้การพัฒนาสตรีและครอบครัวภาคใต้ จังหวัดสงขลา
รัฐบาลไทย-ข่าวทำเนียบรัฐบาล-อนุมัติ 2,923 ล้านบาท หนุนอุตสาหกรรมรถยนต์ไฟฟ้าในประเทศ
วันอังคารที่ 30 สิงหาคม 2565
อนุมัติ 2,923 ล้านบาท หนุนอุตสาหกรรมรถยนต์ไฟฟ้าในประเทศ
วันเสาร์ที่ 27 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมอุตสาหกรรมยานยนต์ไฟฟ้าภายในประเทศ โดยอนุมัติงบประมาณ 2,923 ล้านบาท
ดําเนินมาตรการสนับสนุนการใช้ยานยนต์ไฟฟ้าประเภทรถยนต์และรถจักรยานยนต์ ประเภท BEV
ราคาขายปลีกแนะนําไม่เกิน 2 ล้านบาทแก่ผู้ประกอบการ ได้แก่ รถยนต์ไม่เกิน 10 ที่นั่ง ขนาดแบตเตอรี่ 10 –
น้อยกว่า 30 กิโลวัตต์/ชั่วโมง อุดหนุน 70,000 บาท/คัน ขนาด 30 กิโลวัตต์/ชั่วโมงขึ้นไป อุดหนุน 150,000
บาท/คัน รถกระบะที่ผลิตในประเทศ ความจุแบตเตอรี่ 30 กิโลวัตต์/ชั่วโมงขึ้นไป อุดหนุน 150,000 บาท/คัน
และรถจักรยานยนต์ราคาขายปลีกแนะนํา ไม่เกิน 150,000 บาท อุดหนุน 18,000 บาท/คัน
เพื่อให้รถยนต์ไฟฟ้ามีราคาใกล้เคียงกับรถยนต์ทั่วไป
จูงใจให้มีการใช้งานและการผลิตภายในประเทศเพิ่มมากขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมต.อนุชา เผยมติมหาเถรสมาคม เรื่อง พระภิกษุมีจริยวัตรไม่เหมาะสมประพฤติตนไม่เอื้อต่อพระธรรมวินัย กำหนดให้เจ้าคณะผู้ปกครองทุกระดับทราบ และปฏิบัติอย่างเคร่งครัด แก้ไขปัญหาพระสงฆ์
วันจันทร์ที่ 9 พฤษภาคม 2565
รมต.อนุชา เผยมติมหาเถรสมาคม เรื่อง พระภิกษุมีจริยวัตรไม่เหมาะสมประพฤติตนไม่เอื้อต่อพระธรรมวินัย  กําหนดให้เจ้าคณะผู้ปกครองทุกระดับทราบ และปฏิบัติอย่างเคร่งครัด แก้ไขปัญหาพระสงฆ์
รมต.อนุชา เผยมติมหาเถรสมาคม เรื่อง พระภิกษุมีจริยวัตรไม่เหมาะสมประพฤติตนไม่เอื้อต่อพระธรรมวินัย  กําหนดให้เจ้าคณะผู้ปกครองทุกระดับทราบ และปฏิบัติอย่างเคร่งครัด แก้ไขปัญหาพระสงฆ์ประพฤติตนไม่เหมาะสม
วันนี้ (9 พฤษภาคม 2565) เวลา 13.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล นายอนุชา นาคาศัย รัฐมนตรีประจําสํานักนายกรัฐมนตรี แถลงข่าว กรณีที่ได้มีการเผยแพร่ข่าวพระสงฆ์ที่มีพฤติกรรมไม่เหมาะสม ไม่เอื้อต่อพระธรรมวินัย ข้อบังคับ ระเบียบ คําสั่ง ประกาศ และมติมหาเถรสมาคม มีจริยวัตรไม่เหมาะสมกับสมณสารูป ตามที่ปรากฏเป็นข่าวตามสื่อออนไลน์ เผยแพร่ในช่องทางต่าง ๆ ส่งผลต่อความศรัทธาของประชาชน นั้น
รัฐมนตรีประจําสํานักนายกรัฐมนตรีกล่าวว่า สํานักงานพระพุทธศาสนาแห่งชาติ และมหาเถรสมาคมไม่ได้นิ่งนอนใจต่อเรื่องดังกล่าว ได้การประชุมหารือเพื่อแก้ไขปัญหาร่วมกัน และมีมติมหาเถรสมาคม ที่ 391/2565 เรื่อง พระภิกษุมีจริยวัตรไม่เหมาะสมประพฤติตนไม่เอื้อต่อพระธรรมวินัย กําหนดให้เจ้าคณะผู้ปกครองทุกระดับทราบและปฏิบัติอย่างเคร่งครัด ดังนี้
1.กําชับให้พระอุปัชฌาย์ปฏิบัติตามกฎมหาเถรสมาคม และต้องเข้มงวดในการคัดกรองบุคคลที่จะเข้ามาบรรพชาอุปสมบทอย่างเคร่งครัด
2.กําชับให้เจ้าอาวาส ซึ่งเป็นผู้บังคับบัญชาใกล้ชิด ควบคุมบังคับบัญชาพระภิกษุสามเณรในปกครองประพฤติตามพระธรรมวินัย กฎหมาย กฎมหาเถรสมาคม ข้อบังคับ ระเบียบ คําสั่ง ประกาศ และมติของมหาเถรสมาคมอย่างเคร่งครัด
3..กําชับให้เจ้าคณะผู้ปกครองในแต่ละระดับ ตรวจตราพระภิกษุผู้อยู่ในปกครองในแต่ละระดับ ประพฤติให้เป็นไปด้วยความเรียบร้อย หากพบเห็นหรือทราบข่าวเกี่ยวกับพฤติการณ์พระภิกษุในปกครอง ที่ไม่เหมาะสม ให้ดําเนินการแก้ปัญหาให้ยุติโดยเร็ว
รัฐมนตรีประจําสํานักนายกรัฐมนตรีกล่าวต่อไปว่า นอกจากนี้ จะมีการแต่งตั้งคณะกรรมการกําหนดหลักเกณฑ์ กําหนดโทษพระภิกษุที่ประพฤติไม่เหมาะสม รวมถึงเจ้าคณะผู้ปกครองที่ปล่อยปละละเลยไม่เข้มงวดกวดขันและตรวจตราพระภิกษุในปกครอง ปล่อยปละละเลยให้ภิกษุประพฤติไม่เหมาะสม ไม่เอื้อต่อพระธรรมวินัย ข้อบังคับ ระเบียบ คําสั่ง ประกาศ และมติมหาเถรสมาคม มีจริยวัตรไม่เหมาะสมกับสมณสารูป โดยมติมหาเถรสมาคมได้แต่งตั้งสมเด็จพระพุฒาจารย์ (สนิท ชวนปญฺโญ) เจ้าอาวาสวัดไตรมิตรวิทยาราม เป็นผู้ยกร่างแนวทางการลงโทษพระภิกษุที่ปฏิบัติไม่เหมาะสม รวมถึงเจ้าคณะผู้ปกครองที่ปล่อยให้ในสังกัดประพฤติปฏิบัติก็ให้เกิดความเสื่อมเสียต่อพระพุทธศาสนาและคณะสงฆ์
“จากการหารือกับพระกากัน อโสโก (มาลิค) นักแสดงชาวอินเดีย ผู้รับบทเจ้าชายสิทธัตถะ ในเรื่อง Sri Siddhartha Gautama ที่เดินทางมาบรรพชาอุปสมบทในไทย ท่านกล่าวชื่นชมประเทศไทย พร้อมให้ความร่วมมือนําคําสั่งสอนและความรู้เกี่ยวกับพระพุทธศาสนาในประเทศไทย ไปเผยแพร่ต่อที่ประเทศอินเดีย ถือว่าเป็นเรื่องที่น่ายินดีอย่างมาก ขอให้คนไทยทุกคนร่วมกันปกป้องพระพุทธศาสนาซึ่งเป็นอีกหนึ่งเสาหลักที่สําคัญของประเทศไทยให้เจริญรุ่งเรืองยิ่ง ๆ ขึ้นไป” รัฐมนตรีประจําสํานักนายกรัฐมนตรีกล่าว
---------------------------------------
รัฐบาลไทย-ข่าวทำเนียบรัฐบาล-แนวทางกระจายวัคซีนโควิด-19 ช่วงเดือน ก.ค.- ส.ค. 64
วันอาทิตย์ที่ 22 สิงหาคม 2564
แนวทางกระจายวัคซีนโควิด-19 ช่วงเดือน ก.ค.- ส.ค. 64
วันจันทร์ที่ 26 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
แนวทางการกระจายวัคซีนป้องกันโควิด-19 จํานวน 13 ล้านโดส ในช่วงเดือน ก.ค. - ส.ค.นี้ จะมุ่งเน้นกลุ่มผู้สูงอายุและผู้ป่วยโรคเรื้อรังที่จองฉีดวัคซีนไว้ล่วงหน้า รวมทั้งผู้ประกันตนในระบบประกันสังคม โดยพิจารณาจากปัจจัยด้านพื้นที่ตามลําดับ ประกอบด้วย พื้นที่ควบคุมสูงสุดและเข้มงวด 13 จังหวัด พื้นที่ชายแดนติดประเทศเพื่อนบ้าน และพื้นที่เร่งด่วนรองรับสถานการณ์หลังการระบาดและการเปิดการท่องเที่ยว 18 จังหวัด และจังหวัดอื่น ๆ อีก 48 จังหวัด ทั้งนี้ รัฐบาลตั้งเป้าหมายฉีดวัคซีนให้ได้ร้อยละ 70 ของประชากรในแต่ละจังหวัด ส่วนในปีหน้ามีแผนจัดหาวัคซีน 120 ล้านโดส ที่มีประสิทธิภาพป้องกันและลดความรุนแรงของไวรัสกลายพันธุ์ ตลอดจนสนับสนุนการวิจัยและพัฒนาภายในประเทศให้เกิดผลสําเร็จโดยเร็วต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 15 พฤศจิกายน 2564
วันจันทร์ที่ 15 พฤศจิกายน 2564
กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 15 พฤศจิกายน 2564
โดยศูนย์ Command Center ภัยพิบัติกระทรวงคมนาคม รายละเอียดดังนี้
1. มีโครงข่ายคมนาคมได้รับผลกระทบ รวม 33 เส้นทาง จํานวน 33 แห่ง สามารถสัญจรผ่านได้ 22 แห่ง สัญจรผ่านไม่ได้ 11 แห่ง
2. ถนนทางหลวง ได้รับผลกระทบ รวม 2 เส้นทาง จํานวน 2 แห่ง สามารถสัญจรผ่านได้ 2 แห่ง
3. ถนนทางหลวงชนบท ได้รับผลกระทบ รวม 31 เส้นทาง จํานวน 31 แห่ง สามารถสัญจรผ่านได้ 20 แห่ง สัญจรผ่านไม่ได้ 11 แห่ง
4. มีจังหวัดที่ได้รับผลกระทบจากเหตุอุทกภัย ทั้งหมด 10 จังหวัด โดยจังหวัดที่ได้รับผลกระทบมากที่สุด 5 อันดับแรก ได้แก่ 1) จังหวัดชุมพร 2) จังหวัดสุพรรณบุรี 3) จังหวัดนครปฐม 4) จังหวัดมหาสารคาม และ 5) จังหวัดพระนครศรีอยุธยา
5. การรถไฟแห่งประเทศไทย และบริษัท ขนส่ง จํากัด สามารถเดินรถได้ตามปกติ
6. กรมเจ้าท่า ตั้งศูนย์ให้ความช่วยเหลือผู้ประสบภัย จัดชุดถุงยังชีพ อาหาร และน้ําดื่มแจกจ่ายให้กับประชาชนพร้อมลงพื้นที่ช่วยเหลือประชาชนในพื้นที่ที่ได้รับผลกระทบจากเหตุอุทกภัย
7. กรมทางหลวงและกรมทางหลวงชนบทนําเครื่องจักรเข้าซ่อมแซมถนนที่ได้รับความเสียหาย ติดตั้งป้ายเตือนและอุปกรณ์ เพื่ออํานวยความสะดวกประชาชนในการสัญจรในพื้นที่เกิดประสบเหตุอุทกภัย ในส่วนของท่าเรือและท่าอากาศยาน ยังไม่มีรายงานการได้รับผลกระทบจากสถานการณ์อุทกภัย
ทั้งนี้ สามารถสอบถามเส้นทาง ข้อมูลเพิ่มเติมหรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จํากัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
รัฐบาลไทย-ข่าวทำเนียบรัฐบาล-“หมอโอภาส” แจงเอกสารเผยแพร่บนสื่อออนไลน์ไม่จริง พร้อมย้ำบุคลากรทางการแพทย์ต้องปลอดภัย
วันจันทร์ที่ 5 กรกฎาคม 2564
“หมอโอภาส” แจงเอกสารเผยแพร่บนสื่อออนไลน์ไม่จริง พร้อมย้ําบุคลากรทางการแพทย์ต้องปลอดภัย
อธิบดีกรมควบคุมโรค แจงกรณีสื่อสังคมออนไลน์เผยแพร่เอกสารการประชุมเฉพาะกิจร่วม 3 คณะ ยืนยันไม่ใช่เอกสารจริง ไม่ใช่ความเห็นอย่างเป็นทางการของที่ประชุม และไม่ได้อยู่ในรูปแบบของเอกสารสรุปการประชุม ย้ําบุคลากรทางการแพทย์ต้องปลอดภัย
อธิบดีกรมควบคุมโรค แจงกรณีสื่อสังคมออนไลน์เผยแพร่เอกสารการประชุมเฉพาะกิจร่วม 3 คณะ ยืนยันไม่ใช่เอกสารจริง ไม่ใช่ความเห็นอย่างเป็นทางการของที่ประชุม และไม่ได้อยู่ในรูปแบบของเอกสารสรุปการประชุม ย้ําบุคลากรทางการแพทย์ต้องปลอดภัย ขณะนี้อยู่ระหว่างรวบรวมข้อมูลทางวิชาการเพื่อนําสิ่งที่ดีที่สุดมอบให้ทันเวลา
วันนี้ (5 กรกฎาคม 2564) ที่สํานักงานปลัดกระทรวงสาธารณสุข จ.นนทบุรี นายแพทย์โอภาส การย์กวินพงศ์อธิบดีกรมควบคุมโรค ให้สัมภาษณ์กรณีสื่อสังคมออนไลน์เผยแพร่เอกสารสรุปจากการประชุมเฉพาะกิจ ว่า ในการประชุมเมื่อวันที่ 30 มิ.ย. 2564 ที่กรมควบคุมโรค เป็นการประชุมด้านวิชาการ 3 คณะ คือคณะกรรมการวิชาการในพ.ร.บ.โรคติดต่อ พ.ศ. 2558, คณะอนุกรรมการสร้างเสริมภูมิคุ้มกันโรคใน พ.ร.บ.ความมั่นคงด้านวัคซีน และคณะกรรมการวิชาการการวิจัย มีวัตถุประสงค์ต้องการความเห็นทางวิชาการที่หลากหลาย เพื่อนําข้อสรุปเสนอต่อคณะกรรมการชุดที่รับผิดชอบต่อไป เพื่อให้ความเห็นชอบ นําไปสู่ข้อสั่งการ ก่อนมีการนําเสนอต่อ ศบค. เพื่อทราบ ให้ความเห็นชอบ และนําไปปฏิบัติต่อไป โดยมีผู้เข้าร่วมประชุมทั้งในห้องประชุมและผ่านระบบออนไลน์
นายแพทย์โอภาสกล่าวต่อว่า ขอยืนยันว่าเอกสารที่ถูกเผยแพร่บนสื่อออนไลน์นั้น ไม่ใช่เอกสารจริง ไม่ใช่ความเห็นอย่างเป็นทางการของที่ประชุม และไม่ได้อยู่ในรูปแบบของเอกสารสรุปการประชุม การเข้าร่วมประชุมย่อมมีความคิดเห็นแตกต่างกัน การนําเอาข้อความใดข้อความหนึ่งไปเผยแพร่ จําเป็นต้องพิจารณาตามบริบทด้วย สิ่งที่เกิดขึ้นไม่เป็นธรรมกับผู้เข้าร่วมประชุมท่านอื่น ส่วนการหารือและพิจารณาเรื่องวัคซีนนั้น เนื่องจากสถานการณ์วัคซีนเปลี่ยนแปลงเร็ว องค์ความรู้ใหม่เกิดขึ้นทุกสัปดาห์ เช่น การกลายพันธุ์ของเชื้อมีการเปลี่ยนแปลงตลอดเวลา อย่างไรก็ตาม ต้องทําการศึกษาวิจัยถึงประสิทธิภาพและประสิทธิผลของวัคซีนอย่างต่อเนื่อง เพื่อนําไปปรับรูปแบบการใช้ให้เหมาะสม โดยคํานึงถึงประสิทธิผล ความปลอดภัยของวัคซีนเป็นสําคัญ ซึ่งขณะนี้ยังคงเป็นการใช้ในภาวะฉุกเฉิน
“นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และนายแพทย์เกียรติภูมิ วงศ์รจิต ปลัดกระทรวงสาธารณสุข ให้ความสําคัญกับการให้วัคซีนในกลุ่มบุคลากรทางการแพทย์ ย้ําว่าบุคลากรทางการแพทย์ต้องปลอดภัยจากการปฏิบัติงานสู้โควิด ขณะนี้กําลังรวบรวมข้อมูลทางวิชาการในการนําไปบริหารจัดการสิ่งที่เหมาะสมให้บุคลากรด้านการแพทย์และสาธารณสุข เพื่อนําสิ่งที่ดีที่สุดมอบให้ทันเวลา” นายแพทย์โอภาสกล่าว
*************************** 5 กรกฎาคม 2564
รัฐบาลไทย-ข่าวทำเนียบรัฐบาล-รฟม. กำชับผู้รับจ้างขุดลอกคูคลองในแนวก่อสร้างรถไฟฟ้า
วันศุกร์ที่ 10 มิถุนายน 2565
รฟม. กําชับผู้รับจ้างขุดลอกคูคลองในแนวก่อสร้างรถไฟฟ้า
เพื่อเพิ่มประสิทธิภาพการระบายน้ํา โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ในฐานะหน่วยงานที่รับผิดชอบดําเนินการก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ได้กําชับให้ผู้รับจ้างก่อสร้างงานโยธาทุกสัญญา ดําเนินการขุดลอกคูคลองเพื่อระบายน้ําตลอดแนวเส้นทางโครงการฯ อย่างต่อเนื่อง เพื่อป้องกันเศษวัสดุอุดตันในแนวก่อสร้างรถไฟฟ้า และเพิ่มประสิทธิภาพการระบายน้ําให้ดีมากยิ่งขึ้น โดยบริษัท ยูนิค เอ็นจิเนียริ่ง แอนด์ คอนสตรัคชั่น จํากัด (มหาชน) ผู้รับจ้างสัญญาที่ 4 งานก่อสร้างโครงสร้างทางวิ่งและสถานียกระดับช่วงคลองบ้านม้า - สุวินทวงศ์ ได้ดําเนินการขุดลอกคูคลอง บริเวณถนนรามคําแหง ฝั่งขาออก ซอยรามคําแหง 155 -157
และฝั่งขาเข้า ซอยรามคําแหง 158
ทั้งนี้ รฟม. ได้เน้นย้ําให้ที่ปรึกษาโครงการ กํากับดูแลให้ผู้รับจ้างฯ ลอกท่อระบายน้ําตามแนวก่อสร้างรถไฟฟ้า และเฝ้าระวังสถานการณ์ พร้อมจัดเตรียมเจ้าหน้าที่และเครื่องสูบน้ํา เพื่อช่วยเหลือและอํานวยความสะดวกให้แก่ประชาชน ตามนโยบายด้านความรับผิดชอบต่อสังคมในการให้ความสําคัญแก่ประชาชนและชุมชนตามแนวสายทางโครงการรถไฟฟ้าซึ่งอาจจะได้รับผลกระทบจากการดําเนินงานก่อสร้างโครงการฯ
ติดตามข้อมูลข่าวสารโครงการรถไฟฟ้าสายสีส้มฯ ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : @OrangeLine
รัฐบาลไทย-ข่าวทำเนียบรัฐบาล-​PM pleased with Thailand’s popularity as foreign filming location
วันจันทร์ที่ 11 เมษายน 2565
​PM pleased with Thailand’s popularity as foreign filming location
​PM pleased with Thailand’s popularity as foreign filming location
April 10, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is pleased with Thailand’s popularity among foreign filmmakers, as the country has been chosen as one of the top shooting locations. Filming industry is one of the 5Fs creative industries the Thai Government eyed on adding economic value in order to promote Thailand’s “soft power”, generate revenues, and create the country’s positive image. According to the Ministry of Tourism and Sports, following the Government’s ease of measures to allow foreign film/advertisement production in Thailand under the COVID-19 situation control, up to 196 movies have been filmed in the country during July 1, 2021 and March 16, 2022, among which 86 films from 33 countries have imported their own production crews. This generates over 4.24 billion Baht to the country.
Overall, top 5 countries that used Thailand as a filming location during the said period are India, France, Singapore, Switzerland. and United Kingdom, while the countries/territory that spent most for their filming production in Thailand are the U.S. (1.95 billion Baht), Australia (702 million Baht), and Hong Kong (616 million Baht) respectively.
According to the Government Spokesperson, the Prime Minister handed down a policy to promote soft powers, through leveraging the artistic and creative skills of Thai people and the country’s cultural heritage to enhance economic value, in line with the BCG economic model. Fifteen fields of Thai creative industry, such as handicrafts, music, performing arts, movies, etc., will be promoted, while 5 potential cultural identities (5Fs) are to be highlighted, namely food, films, fashion, fighting (Muay Thai), and festivals.
The policy to promote Thailand as world-class filming location is another example of successful operation integration and cooperation of all concerned sectors. This not only generates revenues and enhance the country’s economic value, it is also an opportunity to showcase the beauty of Thai nature and cultural heritage, which would in turn attract foreign tourists once the COVID-19 situation eases.
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ปลื้มไทยส่งออกอัญมณีและเครื่องประดับแล้วกว่า 3,884.21 ล้านเหรียญสหรัฐในครึ่งปีแรก 2565
วันศุกร์ที่ 19 สิงหาคม 2565
​โฆษกรัฐบาลเผย นายกฯ ปลื้มไทยส่งออกอัญมณีและเครื่องประดับแล้วกว่า 3,884.21 ล้านเหรียญสหรัฐในครึ่งปีแรก 2565
พร้อมสั่งการให้พัฒนาศักยภาพเครื่องประดับไทยอย่างต่อเนื่อง
วันนี้ (19 สิงหาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบข้อมูลจากหน่วยงานที่รับผิดชอบว่าในช่วงครึ่งปีแรก 2565 สินค้าอัญมณี และเครื่องประดับไทย ทํารายได้รวมกว่า 3,884.21 ล้านเหรียญสหรัฐ แสดงถึงแนวโน้มเชิงบวกที่ดีต่อการฟื้นตัวทางเศรษฐกิจ
โฆษกประจําสํานักนายกรัฐมนตรี กล่าวว่า นายกรัฐมนตรีมีนโยบายให้ส่งเสริมผลักดันสินค้าที่มีศักยภาพ มีโอกาสแข่งขัน ออกสู่ตลาดต่างประเทศอย่างต่อเนื่อง ผ่านการสร้างมูลค่า พัฒนาคุณภาพ และแสวงหาความร่วมมือทั้งจากภาครัฐและภาคเอกชน โดยจากตัวเลขการส่งออกกระทรวงพาณิชย์ เปิดเผยว่า การส่งออกสินค้าอัญมณีและเครื่องประดับ (ไม่รวมทองคําไม่ขึ้นรูป) ในช่วงไตรมาสที่ 1-2 (มกราคม-มิถุนายน) ของปี 2565 มีมูลค่ากว่า 3,884.21 ล้านเหรียญสหรัฐ เพิ่มขึ้น 40.96% จากช่วงเวลาเดียวกันในปี 2564 และจากการขยายตัวเพิ่มขึ้น ยอดส่งออกทั้งปี 2565 อาจมีมูลค่าถึง 7,392.49 ล้านเหรียญสหรัฐ หรือประมาณ 233,647 ล้านบาท
ซึ่งในโอกาสนี้ โฆษกประจําสํานักนายกรัฐมนตรี เชิญชวนให้ประชาชนร่วมเยี่ยมชมงานแสดงสินค้าอัญมณีและเครื่องประดับ (Bangkok Gems and Jewelry Fair) ครั้งที่ 67 ระหว่างวันที่ 7-11 กันยายน 2565 ณ อิมแพค เมืองทองธานี ซึ่งจัดขึ้นโดยกรมส่งเสริมการค้าระหว่างประเทศ ร่วมกับสถาบันวิจัยและพัฒนาอัญมณีและเครื่องประดับแห่งชาติ (องค์การมหาชน) หรือ GIT (The Gem and Jewelry Institute of Thailand) ทั้งนี้ การจัดงานแสดงสินค้านี้มีวัตถุประสงค์เพื่อเปิดโอกาสให้ผู้ประกอบการและคนในแวดวงอัญมณีและเครื่องประดับชั้นนําจากประเทศไทยและนานาประเทศกว่า 800 ราย ได้พบปะ นําเสนอสินค้าอัญมณี เครื่องประดับ และอุตสาหกรรมที่เกี่ยวเนื่องที่ครอบคลุมตั้งแต่ต้นน้ําถึงปลายน้ํา อีกทั้งเป็นโอกาสให้ทุกส่วนได้เจรจาธุรกิจร่วมกัน คาดว่าจะมีผู้เข้าชมงานกว่า 10,000 รายจากทั่วโลก และเกิดการสั่งซื้อไม่ต่ํากว่า 1,200 ล้านบาท ทั้งนี้ แบ่งเป็นการเจรจาธุรกิจ ระหว่างวันที่ 7 - 9 กันยายน 2565 และจะเปิดให้บุคคลทั่วไปเข้าชม ในวันที่ 10 - 11 กันยายน 2565
“นายกรัฐมนตรีขอบคุณทุกหน่วยงานที่เกี่ยวข้องในการร่วมผลักดันศักยภาพสินค้าไทยเพื่อส่งออก โดยเฉพาะอัญมณีและเครื่องประดับที่เป็นสินค้ามีคุณภาพ และมีมูลค่าสูงของไทย โดยการผลักดันให้ส่งออกสินค้าไทยอย่างแพร่หลายในตลาดต่างประเทศ เป็นการสร้างรายได้แก่ผู้ประกอบการ ส่งผลให้มีเงินหมุนเวียนขับเคลื่อนระบบเศรษฐกิจไทยอย่างมีประสิทธิภาพ พร้อมกําชับทุกฝ่ายให้ร่วมกันหาแนวทางพัฒนาองค์ความรู้ และพัฒนาผลิตภัณฑ์แก่บุคลากรด้านอัญมณีเครื่องประดับอย่างเต็มศักยภาพ เพื่อสร้างมาตรฐานและความโดดเด่นอย่างมีเอกลักษณ์” นายอนุชาฯ กล่าว
รัฐบาลไทย-ข่าวทำเนียบรัฐบาล-ชวนเที่ยวงาน OTOP Midyear 2022 อิมแพ็ค เมืองทองธานี
วันจันทร์ที่ 6 มิถุนายน 2565
ชวนเที่ยวงาน OTOP Midyear 2022 อิมแพ็ค เมืองทองธานี
วันเสาร์ที่ 4 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลชวนเที่ยวงาน OTOP Midyear 2022 สุขช้อป สุขใจ สุขทั่วไทย รวมไว้ในที่เดียว โดยจัดแสดงและจําหน่ายผลิตภัณฑ์หนึ่งตําบลหนึ่งผลิตภัณฑ์ เพิ่มช่องทางการตลาดสร้างรายได้แก่ประชาชนและเปิดโอกาสให้ผู้ซื้อได้พบกับผู้ประกอบการชุมชนโดยตรง ภายในงานมีสินค้าที่น่าสนใจ เช่น เสื้อผ้าแฟชันผ้าไทย จากจ.หนองบัวลําภู ผ้ามัดหมี่ยกดอก 6 ตะกอ จ.สุรินทร์ ผ้าไหมลายทอง จ.บุรีรัมย์ กระเป๋าและกล่องเครื่องประดับลงยาสีนพเก้า จ.นนทบุรี ดอกไม้จากดินไทย จ.พิษณุโลก แจกันน้ําเต้าเพนท์ลายดอกรวงผึ้ง จ.เชียงใหม่ และกระเป๋าผ้าลายไทลื้อและผ้าไหม จ.น่าน ผู้สนใจเที่ยวชมงานได้ตั้งแต่วันนี้(4มิ.ย.65) – 12 มิ.ย.65 ณ อาคารชาเลนเจอร์ 1-3 ศูนย์การแสดงสินค้าและการประชุมอิมแพ็ค เมืองทองธานี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-แรงงานย้ำมีลูกจ้าง 10 คนขึ้นไป ต้องยื่นแบบ คร.11 ภายในมกราคม 2565
วันพฤหัสบดีที่ 6 มกราคม 2565
แรงงานย้ํามีลูกจ้าง 10 คนขึ้นไป ต้องยื่นแบบ คร.11 ภายในมกราคม 2565
กสร. เตือนนายจ้างที่มีลูกจ้างตั้งแต่ 10 คนขึ้นไป ต้องยื่นแบบแสดงสภาพการจ้างและสภาพการทํางาน (คร.11) ด้วยตนเอง หรือทาง E-service ภายใน ม.ค. 65 หากลูกจ้างลดลงไม่ครบ 10 คน ขอให้แจ้งแก้ไขเพื่อปรับปรุงฐานข้อมูลให้เป็นปัจจุบัน ฝ่าฝืนมีโทษปรับไม่เกิน 20,000 บาท
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)เปิดเผยว่า พระราชบัญญัติคุ้มครองแรงงาน พ.ศ.2541 กําหนดให้นายจ้างที่มีลูกจ้างรวมกันตั้งแต่ 10 คนขึ้นไป ต้องยื่นแบบแสดงสภาพการจ้างและสภาพการทํางาน (คร.11) ภายในเดือนมกราคมของทุกปี ซึ่งขณะนี้เหลือระยะเวลาดําเนินการไม่มาก จึงขอตือนมายังนายจ้างให้เร่งดําเนินการจัดเตรียมข้อมูลและยื่นแบบ คร.11 ภายในระยะเวลาที่กําหนด ซึ่งสามารถยื่นแบบได้ 2 ช่องทาง คือนําส่งด้วยตนเองที่สํานักงานสวัสดิการและคุ้มครองแรงงานกรุงเทพมหานครพื้นที่ 1-10 หรือสํานักงานสวัสดิการและคุ้มครองแรงงานจังหวัดที่สถานประกอบกิจการตั้งอยู่ หรือยื่นออนไลน์โดยการกรอกข้อมูลผ่านเว็บไซต์กรมสวัสดิการและคุ้มครองแรงงาน (www.labour.go.th) ช่องทาง E-service (https://eservice.labour.go.th) เพื่ออํานวยความสะดวกให้นายจ้างดําเนินการได้ตลอด 24 ชั่วโมง ทั้งนี้ หากตรวจพบว่าสถานประกอบกิจการใดฝ่าฝืนไม่ยื่นแบบแสดงสภาพการจ้างและสภาพการทํางานภายในระยะเวลาที่กําหนด ต้องระวางโทษปรับไม่เกิน 20,000 บาท
อธิบดี กสร. กล่าวต่อว่า ในส่วนของสถานประกอบกิจการที่มีลูกจ้างลดลงไม่ครบ 10 คน หรือไม่มีลูกจ้าง หรือเลิกกิจการขอให้กรอกแบบฟอร์มดังกล่าวด้วย เพื่อให้พนักงานตรวจแรงงานนําไปปรับปรุงฐานข้อมูลให้เป็นปัจจุบัน สําหรับสถานประกอบกิจการที่เพิ่งมีลูกจ้างครบ 10 คน ก็สามารถยื่นแบบ คร.11 ได้เช่นเดียวกัน โดยสามารถสอบถามข้อมูลเพิ่มเติมได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ 1-10 หรือสํานักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3 และ 1546